**  
ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

ΑΥΤΟΤΕΛΕΣ ΤΜΗΜΑ ΔΗΜΑΡΧΟΥ

**Ταχ. Δ/νση :**Ακτή Κουντουριώτη 7, Κως

**Ταχ. Κώδικας :**85300

**Τηλ. :**22423-60402

**Τηλ/τυπία :**22420-23320

**Ηλεκτρον. δ/νση :** kos\_mayor\_press@kos.gr

Κως, 03-12-2020

**ΠΡΟΣ: Μ.Μ.Ε. Κω**

**ΔΕΛΤΙΟ ΤΥΠΟΥ**

**Κυρίτσης και Ρούφα, μέχρι χθες θανάσιμοι εχθροί**

**σήμερα συνοδοιπόροι οπισθοδρομούν την Κω**

Στη χθεσινοβραδυνή συνεδρίαση του Δημοτικού Συμβουλίου ξεκαθαρίστηκε ότι ο κ. Κυρίτσης και η κα Ρούφα ταυτίζονται για να υπονομεύσουν την προοπτική και το μέλλον της Κω.

Πολεμούν με κάθε τρόπο ότι μπορεί να συμβάλλει στο ξεπέρασμα των συνεπειών της πανδημίας, στην ενότητα και συνοχή της κοινωνίας μας, στην ανάπτυξη του νησιού μας.

Καταψηφίζουν ότι νομίζουν πως κάνει καλό στη δημοτική αρχή, ακόμα κι αν με αυτό τον τρόπο κάνουν κακό στο Δήμο και στην οικονομία του νησιού μας.

Αυτό αποδείχτηκε για μια φορά ακόμη στη χθεσινοβραδινή συνεδρίαση του Δημοτικού Συμβουλίου.

Καταψήφισαν την συγκρότηση του Αναπτυξιακού Οργανισμού των Δήμων Κω – Νισύρου – Αστυπάλαιας.

Ενός νέου εγχειρήματος στην Πρωτοβάθμια και Δευτεροβάθμια Αυτοδιοίκηση που στοχεύει στην ενίσχυση των Τεχνικών Υπηρεσιών για την απορρόφηση χρηματοδοτήσεων, έργων και προγραμμάτων, που έχει ανάγκη η οικονομία και ο τόπος μας.

Ειδικά μετά την πανδημία και την ενεργοποίηση του Ταμείου Ανάκαμψης.

Είναι ασυγχώρητοι.

Άλλο πράγμα η αντιπολίτευση στο Δήμαρχο και άλλο η ζημιά στο νησί μας.

Αυτό τους χρεώνουν οι συμπολίτες μας και δεν μπορούν να τους κοροϊδέψουν αυτή τη φορά, όσα ψέματα κι αν εφεύρουν.

Γραφείο Τύπου